ओडिशा में पिकअप वैन पलटी, 10 लोगों की मौत, 15 घायल, पीएम मोदी ने हादसे पर जताया दुख
ओडिशा के कोरापुट जिले में एक पिकअप वैन के पलटने से कम से कम 10 लोगों की मौत हो गई जबकि 15 अन्य घायल हो गए।
कोरापुट (ओडिशा):ओडिशा के कोरापुट जिले में रविवार को एक पिकअप वैन के पलटने से कम से कम 10 लोगों की मौत हो गई जबकि 15 अन्य घायल हो गए। पुलिस के एक अधिकारी ने बताया कि घटना कोटपड थाना क्षेत्र के मुर्ताहांडी में हुई है। उन्होंने बताया कि यह दुर्घटना उस समय हुई जब करीब 30 लोग पड़ोसी छत्तीसगढ़ राज्य से एक रिश्तेदार के मातम में शामिल होने के बाद अपने गांव लौट रहे थे। कोरापुट के पुलिस अधीक्षक वरुण गुंटुपल्ली ने बताया कि 10 लोगों की मौके पर ही मौत हो गई। उन्होंने बताया कि 15 घायलों को कोटपड़ के एक अस्पताल में भर्ती कराया गया है। घायलों में से 10 लोगों की हालत नाजुक बतायी जा रही है।प्रधानमंत्री नरेंद्र मोदी ने ट्वीट कर ओडिशा के कोरापुट में हुई मौतों पर दुख जताया और घायलों के जल्द ठीक होने की कामना की।इनपुट-भाषा